શીર્ષક: આ છે 'ટૉયલેટ : એક પોલીસ ફરિયાદ કથા' અને એની સ્ટાર છે આ બાળકી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
હનીફાએ ઘરમાં ટૉયલેટ ન બનાવી આપવા બદલ પોતાના પિતા વિરુદ્ધ પોલીસ ફરિયાદ નોંધાવી

તમિલનાડુના અંબુર ગામમાં રહેતાં સાત વર્ષીય બાળકી હનીફાએ તો ટૉયલેટ ન બનાવવા બદલ પિતા વિરુદ્ધ પોલીસ સ્ટેશનમાં ફરિયાદ જ નોંધાવી દીધી. 

હનીફાએ પોલીસને લખેલા એક પત્રમાં કહ્યું કે તેમનાં પિતાએ તેમની સાથે છેતરપિંડી કરી છે અને તેની માટે તેમની ધરપકડ થવી જોઈએ. હનીફાએ કહ્યું કે તેમને ખુલ્લી જગ્યામાં શૌચ કરતાં શરમ આવે છે. 

યુનિસેફના આંકડા અનુસાર ભારતમાં ઘણા લોકો એવા છે કે જેમના ઘરે ટૉયલેટ નથી અને આશરે 500 મિલિયન જેટલા લોકો ખુલ્લામાં શૌચ કરે છે. 

ઘણા લોકોના ઘરમાં ટૉયલેટ હોવા છતાં તેઓ તેનો ઉપયોગ કરતા નથી.

તમે આ વાંચ્યું કે નહીં?

હનીફા અંબુર ગામમાં પોતાનાં માતા પિતાની સાથે રહે છે, અને તેમનાં ઘરમાં ક્યારેય ટૉયલેટ બન્યું નથી. 

બીબીસી સંવાદદાતા કૃતિકા કનન સાથે વાત કરતા હનીફાએ કહ્યું કે તેમનાં ઘણા પાડોશીઓના ઘરમાં ટૉયલેટ છે. એટલે તેમણે પણ તેમનાં પિતા સમક્ષ ટૉયલેટની માગ કરી. જ્યારે તેમણે પિતા સમક્ષ ટૉયલેટની માગ કરી ત્યારે તેઓ નર્સરીમાં હતાં. 

હનીફા કહે છે, "હું જ્યારે શૌચ કરવા બહાર જતી અને લોકો મારી સામે જોતા તો મને ખૂબ શરમ આવતી હતી." હનીફાને ટૉયલેટ બનાવવા માટે વધારે પ્રેરણા ત્યારે મળી જ્યારે સ્કૂલમાં તેમને બહાર શૌચક્રિયા કરવાને કારણે થતી બીમારીઓ વિશે જાણકારી મળી. 

હનીફાએ પોલીસને પત્ર લખી ફરિયાદ કરી હતી

હનીફાએ પોલીસને પત્રમાં લખ્યું હતું કે તેમનાં પિતાએ તેમને કહ્યું હતું કે જો તેમનો સ્કૂલમાં પ્રથમ નંબર આવશે તો તેઓ ટૉયલેટ બનાવી આપશે. 

તેઓ લખે છે, "હું નર્સરીમાં હતી ત્યારથી હું સારી રીતે ભણું છું અને મારો પ્રથમ નંબર આવે છે. હાલ હું બીજા ધોરણમાં ભણું છું. છતાં મારા પિતા એમ જ કહે છે કે ટૉયલેટ બનાવી આપીશ. આ મને છેતરપિંડી લાગે છે, એટલે તમે તેમની ધરપકડ કરી."

બીબીસી સાથે વાત કરતા હનીફાના પિતા ઇશાનુલ્લાહે જણાવ્યું કે તેમણે ટૉયલેટ બનાવવાનું કામ શરૂ કરાવી દીધું હતું, પણ પુરતા પૈસા ન હોવાને કારણે તેનું કામ પુરું થઈ શક્યું નથી. હાલ ઇશાનુલ્લાહ બેરોજગાર છે. 

તેઓ ઉમેરે છે, "મેં હનીફાને કહ્યું કે મને થોડો વધારે સમય આપો. પણ મેં મારું વચન ન પાળ્યું તો તેમણે મારી સાથે વાત કરવાનું બંધ કરી દીધું."

હનીફાને આ મામલે પોતાના પિતા માટે કોઈ સહાનુભૂતિ નથી. 

તેઓ કહે છે, "હું ક્યાં સુધી તેમની પાસે એક જ વસ્તુ માગતી રહીશ? તેઓ હંમેશાં પૈસા ન હોવાનું બહાનું આપતા રહ્યા છે....